钦定古今图书集成/理学汇编/学行典/第132卷 > 朱子全书 > 《答程正思》
## 钦定古今图书集成/理学汇编/学行典/第132卷 > 朱子全书 > 《答程正思》

承谕致知力行之意，甚善。然欲以“静敬”二字该之，则
恐未然。盖圣贤之学，彻头彻尾，只是一“敬”字。致知者，
以敬而致之也；力行者，以敬而行之也。静之为言，则
亦理明心定，自无纷扰之效耳。今以静为致知之由，
敬为力行之准则，其工夫次序皆不得其当矣。《中庸》
所谓博学、审问、慎思、明辨者，皆致知之事，而必以笃
“行终之”，此可见也。苟有不从事于学问思辨之闲，但
欲以静为主，而待理之自明，则亦没世穷年而无所
获矣。